
מצוקת דיירי בניה קלה וחשדות לאי סדרים בהליך הקמה ושיווק של בניה קלה



היו"ר קולט אביטל: 	בוקר-טוב. בדרך כלל זה לא קורה בהרבה וועדות, אבל בוועדה שלנו זה קורה שאנחנו מתלבשים על נושא אנחנו גם עוקבים 
אחריו. זאת אומרת, אני מצטערת על הצורך הזה להקדיש לזה כל כך הרבה ישיבות, אבל זאת ישיבה שלישית בנושא שנקרא בניה קלה. 
בין הפגישה הקודמת לישיבה הזאת, הגיעו אליי תלונות מהרבה מקומות נוספים, כך שהתופעה הזו לצערי הרבה יותר רחבה ממה שחשבתי. על כל פנים היום הישיבה היום לבקשתו של חבר הכנסת רומן ברונפמן ישיבת מעקב, או יותר נכון, מה שאנחנו מצפים זה לקבל תשובות והופנו אליכם שאלות מאד מאד ספציפיות על ידי חבר הכנסת ברונפמן ורומן, אם תרצה להוסיף משהו על זה, בשעה עשר אני אצטרך להתנצל ולצאת לוועדת חוקה, אז אתה תשאר לבדך.

רומן ברונפמן: 	קודם כל בוקר טוב. אנחנו מתנצלים על האיחור הקל. בפתח הדברים אני רוצה שקיבלנו, וקולט, אני חושב שתהיי 
מרוצה לדעתי, קיבלנו ממשרד האוצר, מהבחור הזה, סגן החשב הכללי שנמצא פה, ביקשנו ממנו את הטיפול הנפרד בנפגעי משכנתאות או נפגעי ההצהרה, והוא יצר בעבורם בתיק נפרד הגשת בקשות, ולכן אני מוצא לנכון להגיד זאת, שלפחות בנושא זה, זה טופל.
עכשיו, אנחנו ביקשנו ממשרד השיכון ומשכון ופיתוח, אני רואה ששיכון ופיתוח איננו, רק משרד השיכון, להכין רשימות ולהעביר אלינו רשימה ארוכה של מסמכים שחלקם אני יודע הגיעו לוועדה וחלקם לא הגיעו. 
אנחנו עצרנו את הישיבה הקודמת בכך שאל"ף, משרד השיכון קיבל על עצמו אחריות על איכות הבנייה, בי"ת הוא הודיע על תקציב מיוחד לשיפוצים וגימ"ל, הוא אמר שבעקבות הישיבה הקודמת, הוא יערוך בדיקות וסקירות באתרים נוספים, כולל בעיר אופקים וידווח לנו.

היו"ר קולט אביטל: 	אני בינתיים גם קיבלתי פניות מהרב, וגם על זה פניתי למשרד השיכון.

רומן ברונפמן: 	באר-שבע, דימונה, שדרות, אופקים, רשימת הנפגעים הולכת ומתרחבת, ולכן הייתי רוצה לשמוע מה קרה מהישיבה 
הקודמת, איפה נערכו בדיקות, איפה נערכו סקירות, איפה אנחנו עומדים מבחינת השיפוצים. בבקשה גברת צימרמן.

שרה צימרמן: 	מה שניסיתי להביא גם לפעם הקודמת, אנחנו מטפלים בנושא הזה של הבניה הקלה התיקונים שלה, לא בבניה שלה. 
התיקונים בערך משנת 96'97-' שאז התחילו הבעיות. זאת אומרת, קרוב לשמונה שנים אנחנו מטפלים בזה. לכן בשבילי ההתחלה היא לא הישיבה הקודמת, אלא ההתחלה היא לפני שמונה שנים.

רומן ברונפמן: 			לנו יש נקודת התחלה אחרת.

שרה צימרמן: 	כן, אין בעיה, אני רק רוצה להבהיר איפה אנחנו נמצאים. מה שהבהרתי לכם מאז הישיבה הקודמת, זה את מצב העניינים 
נכון להיום פר פרוייקט, כאשר הרבה מאד פרוייקטים תיקנו והסתיים. אני מדברת על כל מחוז הדרום: באר-שבע, ערד, נתיבות ואופקים. ומפורט לכם פה בחומר שהעברתי לכם ב18- לפברואר, כל פרוייקט ופרוייקט מה שעשינו בדיוק, פריט פריט. זה חומר שריכז שיכון ופיתוח. בנפרד שמנו את אופקים, כי ראינו בפעם הקודמת שאופקים זה עיקר התלונות שהגיעו לפה.
מעבר לזה, כבר בישיבה הקודמת, בנינו תכנית ל2004-, כאשר לתוכנית ב2004- יש שלושה פרוייקטים כשאחד מהם הוא בעייתי והוא צץ במסגרת הישיבה. הוא לא הוסף בגלל הישיבה, אלא הוא היה במקור בתכנית של 2004. התכנית של שנת 2004 מדברת על חמישה מיליון ושלושה פרוייקטים. שלושתם באופקים.

רומן ברונפמן: 			זה קיבוץ הארצי?

שרה צימרמן: 			קיבוץ ארצי פה, לרום, בדיוק.
הפן הפרובלמטי שדובר בו, היה קיבוץ ארצי תעש. שלושת 
הפרוייקטים האלו הם בתכנית של השנה. תכף יפים יסביר פה מה יהיה עם כל פרוייקט. אני כבר באה ואומרת לכם למרות שלא אוהבים לשמוע את זה, שבמסגרת הקיצוצים, גם בסיפור הזה יקוצץ. אנחנו התחייבנו לתת חמישה מיליון, וכנראה שנוכל לתת רק ארבעה מיליון, כמו כל התקציב. אין לי. בכל התקציב הזה יש שמונה מיליון, וצריך לעשות עוד אלף דברים. אפרופו זה שאני מקצה לתחום הזה, ולכן אני אומרת שאני עוסקת בזה כבר שמונה שנים, הוא נורא גדול. אני מגלגלת דברים אחרים כדי לגמוא את הבעיה הזו, משום שאנחנו מבינים שפה מדובר על אנשים שקנו דירות וגרים וצריך לתקן, אבל להביא יש מאין – אין וגם לגמור את זה בשנה הבאה או עוד שנתיים, להערכתי זה עוד שלוש שנים.
אנחנו מנסים לעשות כאן במסגרת התקציב הזה, בכל פרוייקט את הכי דחופים, וללכת לפי דחיפויות, זאת אומרת, מי שיותר סובל יקבל קודם. זה מה שאנחנו קוראים גם בסקר הזה. אנחנו עוברים פרוייקט פרויקט, דירה דירה, ואם אין את כל הכסף אז עושים את אלה שהכי דחופים.

היו"ר קולט אביטל:		 זאת אומרת שאתם מתחילים מהמקרים הכי קשים.

שרה צימרמן:	 נכון. וכך אנחנו כל השנים עם כל הפרוייקטים, וגמרנו חלק גדול מהפרוייקטים. לגבי שלושה אלה, תכף נשמע מה בערד.


היו"ר קולט אביטל: 		איזה פרוייקט של ערד?

רומן ברונפמן: 			בואו נלך צעד אחר צעד.

שרה צימרמן: 	אז נתנו לכם פה איזה פרוייקטים ומה שגמרנו, ונתנו לכם גם אינפורמציה, מכיוון שראינו שאתם יורדים לגופו של עניין, 
איזה, מי ייצר את הבנייה הזאת, מאיזה ארץ זה בא, כי הרי הרבה בא מחוץ לארץ.
עכשיו לבקשות הנוספות של חבר כנסת ברונפמן. הוא שלח לנו באמת בקשות מאד מאד מפורטות על חומר שהוא ברובו מלפני שתים עשרה שנה

היו"ר קולט אביטל: 		על איזה חומר מדובר?

רומן ברונפמן: 			אני ביקשתי רשימה על פרוייקטים, מפרט טכני ועל כל הדברים.

שרה צימרמן: 	מידע כללי על יחידות דיור בניה קלה אני יכולה לתת היום, אין שום בעיה. הסכמים המוסדרים עם שיכון ופיתוח, זאת אומרת 
שלהסכמים שלנו עם שיכון ופיתוח יש חוזה, האמת היא שאני צריכה להשיג מהם אישור לתת להראות את זה, לנו אין עם זה שום בעיה, זה חוזה עבה, הוא אפילו נמצא פה אצלי.
אחר כך מתחילים עניינים הרבה יותר הנדסיים. מפרט של הבניה הקלה, פרטים אודות בדיקות קרקע, האם היה או לא היה שם בדיקות אקולוגיות תברואתיות, שמות של כל המהנדסים שפיקחו, המצב הסטוטוטורי של התוכניות אז, טופסי 4, כל התקציבים שהוצאו אז על הרכישה של המבנים האלה, של הבניה-רכישה.

רומן ברונפמן: 			אני מכיר את הרשימה. אנחנו רוצים לדעת.

שרה צימרמן: 	בסדר, אנחנו ניסינו מכל זה, זה הגיע אלינו ביום ראשון האחרון ואנחנו התחלנו לאסוף את החומר, יש חלק גדול מהחומר, אבל 
אני מציעה בצורה מסודרת להעביר את הכל ביחד, זה ארגזים, זה לא ניירת.

רומן ברונפמן: 	אני מציע שתעשו בדיקה על מה שאתם יכולים להעביר עכשיו תעבירו עכשיו, אנחנו גם צריכים ללמוד את החומר, ומה שלא 
תוכלי להעביר מיידי, ייקח גם חודש ימים.

שרה צימרמן: 	מכיוון שיפים הביא את החומר היום בשקיות, אני רוצה לעבור על החומר שהוא הביא ואנחנו נביא לכם את החומר תוך ימים. 
אין עם זה בעיה. מה שיותר עמוק ויותר מסובך, ייקח את הזמן שלו.

רומן ברונפמן: 	אין עם זה שום בעיה. אבל בואו נעבור בכל זאת אם אפשר, דו"ח שלכם ומצב הסקירה שאני מקווה שעשיתם מאז הישיבה 
הקודמת עד היום. 

יפים רויטברג: 	בהמשך לישיבה הקודמת נפגשנו באופקים עם וועד השכונה, עשינו ביקור ביחד. בעקבות הביקור הזה דווח מייד למשרד 
השיכון, משרד השיכון מייד שלח צוות לבדיקה. התוצאה היא שהזמנו כבר תיקון מערכת הביוב, מה שגילינו.

היו"ר קולט אביטל: 		זאת אומרת שמערכת הביוב היא זו  שהובילה לחלק מהבעיות?

יפים רויטברג: 	לא לחלק מהבעיות, אבל הגיע מטרד, סירחון, וכנראה הייתה סיבה.

היו"ר קולט אביטל: 		אבל הסירחון כמה שהוא מעיק הוא לא מזיק.

יפים רויטברג: 	לא, לא נגרם נזק קונסטרוקטיבי או משהו, אבל סירחון לא נעים.

רומן ברונפמן: 			זו הייתה בעיה בביוב המרכזי?, במערכת המרכזית?

יפים רויטברג: 	מתחת לבית, כן. זו הייתה הזדמנות להכנס לבית אחד, הבאנו מתכנן, ואני מקווה שבשבוע הבא עד עשרה ימים כבר יהיה לנו 
תיקון.

היו"ר קולט אביטל: 	זה אומר אחרי שאתם מתקנים את כל הביוב, שזה צריך תקופה של ייבוש שלש כל הנזקים?

יפים רויטברג: 	אנחנו רק אחרי שנקבל תוכניות, אנחנו נתגבר על הבעיות האלה, נעשה כל מה שהמתכנן מצא לנכון.

היו"ר קולט אביטל: 		האם החברים שנמצאים פה היו במקום כשנעשתה הביקורת?

יפים רויטברג: 	כן, חלק. עכשיו, בקשר לזה ששמענו על הבעיות לאי יציבות גגות, גם נעשתה בדיקה.

רומן ברונפמן: 			סליחה שאני מפסיק אותך. הבדיקה הייתה סיסטמטית או מיקדמית?

יפים רויטברג: 	לא מקדמית, אלה הדירות שקראו לנו. תראה לדוגמא על בדיקות של ארבע חמש דירות, נותנת איזה אינפורמציה לזה. 
החלטנו יחד עם משרד השיכון לפנות לשלושה מתכנני גגות.

היו"ר קולט אביטל: 	זה אומר בעצם שהבעיה, איך נקרא לזה, אינדימית, מובנית, היא אותה בעיה לכולם.

יפים רויטברג: 			כן.

היו"ר קולט אביטל: 		זה אומר בעצם שצריך להחליף לכולם גגות.

יפים רויטברג: 	לא אמרתי להחליף. אם נקבל דו"ח ממומחים עם תכנון, כבר מבט ראשון אומר שלא צריך להחליף. אפשר להחליף הכל, את 
כל הבית צריך להחליף, אבל אין צורך לזה. 

היו"ר קולט אביטל: 	אבל לתקן לכולם, אם הבעיה היא אצל כולם, אז מתקנים אצל כולם?

יפים רויטברג: 	כן. לכל זה. אם יש לפולירון שבעים וארבע יחידות דיור, אז נתקן בכל שבעים וארבע. בפולירון יש לנו בעיה. אנשים לפני 
ארבע-חמש שנים קיבלו כסף.

רומן ברונפמן: 			ועשו גגות רעפים.

יפים רויטברג: 	קונסטרוקציית גג שהיו רעפים מאספלט, משכבות אספלט אמריקאיות, הוסיפו משקל על הגג, ושם לא יודעים מה לעשות. 
הדיירים עשו את זה לבד, על סמך מה, לא ידוע לנו.

רומן ברונפמן: 			אמרת קיבלו כסף. ממי קיבלו כסף?

יפים רויטברג: 			לא יודע.

אירינה פרילוצקי: 		קבלו, נתנו לי את ההלוואה מ"איה".

היו"ר קולט אביטל:		וזאת הייתה הלוואה.

אירינה פרילוצקי: 		כן. זו הייתה הלוואה.

רומן ברונפמן: 			מי יזם את זה?

אירינה פרילוצקי: 		שיקום השכונות. זה באישור, והם לא עשו לבד שרצו.

רומן ברונפמן: 			שיקום שכונות?

אירינה פרילוצקי : 		שיקום שכונות. 

רומן ברונפמן: 	גברת צימרמן, שאלה. שיקום שכונות זה של משרד השיכון והפיתוח?

שרה צימרמן: 			כן.

היו"ר קולט אביטל: 	אני יכולה לשאול עוד שאלה?, זאת אומרת, יום אחד קמו אנשים בבוקר והחליטו שהם רוצים גג רעפים, או שמשהו 
המליץ להם, משהו אמר שהוא חושב שזה טוב?

יפים רויטברג: 	אני לא חושב שמשרד השיכון. כנראה סתם ליופי השכונה, לא יודע.

היו"ר קולט אביטל: 		מה גג רעפים?

רומן ברונפמן: 			גברת צימרמן, איך עובדת היחידה לשיקום שכונות.

שרה צימרמן: 			לא מכירה את זה.

רומן ברונפמן: 	אה, את לא מכירה את זה? אחרי עשרים ושמונה שנה במשרד השיכון את לא מכירה?

שרה צימרמן: 			אני לא מתעסקת ביחידה הזאת.

חיים פיאלקוב: 			היא מתעסקת בדברים אחרים, בסביבות אחרות.

רומן ברונפמן:			 ומי אתה אדוני?

חיים פיאלקוב: 			חיים פיאלקוב ממשרד השיכון

היו"ר קולט אביטל: 		באיזה יחידה במשרד השיכון?

חיים פיאלקוב: 			סמנכ"ל תיאום ותכנון.

היו"ר קולט אביטל:	אתה רואה, כשיש דברים שאני רואה שאני לא יודעת, אני מביאה עזר כנגדי.

רומן ברונפמן: 			אתה החלפת את ישראל שוורץ?

חיים פיאלקוב: 	לא החלפתי את ישראל שוורץ. ישראל שוורץ חי וקיים ומתפקד כראוי.

רומן ברונפמן: 			באיזה תפקיד הוא נמצא?

חיים פיאלקוב: 			סמנכ"ל איכלוס.

רומן ברונפמן: 			איכלוס, ואתה תכנון.

חיים פיאלקוב:			 כן.

רומן ברונפמן:			 או.קי., אז אתה תוכל לבדוק מי יזם את המהלך הזה?

חיים פיאלקוב:                              כן, אני אבדוק את הכל.

רומן ברונפמן: 	תודה רבה. כן, בבקשה, הלאה., רק רגע בבקשה, בכמה בתים בערך הוחלפו גגות באחוזים, עשרים אחוז, ארבעים אחוז, 
עשרה אחוז?

יפים רויטברג : 	אם אני לא טועה, יותר מעשרים יחידות דירות, קרוב לשלושים אחוז. ושם יש בעיה שלא יודע להתמודד איתה.

היו"ר קולט אביטל: 		ורק בנושא הזה, לא בעיר אחרת.

יפים רויטברג: 	לא. בכל היתר גם, אבל גם בהרבה הרבה פחות. ההשקעה לתיקון תהיה המינימלית.

רומן ברונפמן:	 		אבל פה יש בעיה קונסטרוקטיבית.

יפים רויטברג: 			בעיה קונסטרוקטיבית שאנחנו לא יודעים איך להתמודד.

היו"ר קולט אביטל: 	אבל תראה, אם אנשים, הרי אי אפשר לבנות דבר כזה בלי אישור ממהנדס העיר.

יפים רויטברג: 			וכתוב במדריך לבנייה. 

רומן ברונפמן: 	כנראה שבאותה שנה היה כסף לשיקום שכונות והם היו צריכים לנצל אותו ולבצע, קרוב למאה אחוז ניצול.

היו"ר קולט אביטל: 		אבל ממהנדס העיר לא צריך אישור?

רומן ברונפמן: 			בוודאי שכן. גם משרד השיכון צריך לתת אישור.

יפים רויטברג: 			במרפסת.

רומן ברונפמן: 	גם בהחלפת גגות. החלפת גגות זה לא בכדי. צריך אישור ממהנדס. אבל אנחנו נקבל תשובה.

חיים פיאלקוב: 	תוספת בניה מחייבת אישור היתר בנייה מטעם מהנדס העיר, שיקום שכונות.

היו"ר קולט אביטל: 		כן, ידוע לי.

חיים פיאלקוב: 			אנחנו נבדוק את זה.

היו"ר קולט אביטל: 		אמא שלי גרה בבניין שמשהו החליט להוסיף בריכת שחייה.

רומן ברונפמן: 			אז פתרנו לך את הבעיה.

יפים רויטברג: 			איזה בעיה?

רומן ברונפמן: 			של הגגות.

יפים רויטברג: 			מה, מה נעשה?

רומן ברונפמן: 			משרד השיכון יישא באחריות. אין ספק.

יפים רויטברג: 			למה?

רומן ברונפמן: 	כי זה בנייה של הם. מי שביצע את זה, זה יחידה של משרד השיכון.

יפים רויטברג: 			כי עשו את זה בלי לקבל את דעתינו.

רומן ברונפמן: 			אז מצויין, טוב שאמרת את זה.

יפים רויטברג: 	אז אני חוזר לחלק השני של הגגות. אז מצאנו שלושה מתכננים. רק עכשיו לפני יומיים קיבלתי הצעות מחירים, ישבנו עם 
שולמית, כתבנו כבר בדרך מכתב למשרד השיכון עם המלצה שלנו, בחרנו איזשהו מתכנן, שהוא גם חבר בוועדה של התקנת הרעפים.

רומן ברונפמן: 			מצויין. של משרד השיכון?

יפים רויטברג: 			לא.

רומן ברונפמן: 			של מכון התקנים?

יפים רויטברג: 	כן. עכשיו אני מקווה שנקבל אישור, ואז נזמין תכנון. אני מקווה שתוך חודש נגיד שיהיה לנו גם בפרוייקט של תעש תכנון 
גגות.

רומן ברונפמן: 			מאה אחוז.

יפים רויטברג: 			מה לעשות עם חוות דעת, עם הכל.

רומן ברונפמן: 			או.קי., עכשיו, את הגגות אתה אמרת רק בשכונת שפירא?

יפים רויטברג: 			בשכונות האחרות לא.

רומן ברונפמן: 	ואתה מוכן לעשות את זה גם במישור הגפן וגם בנטעים וגם במעוף?

יפים רויטברג: 			עכשיו הנקודה פה, שהיא לא מובנת לי בכלל.

רומן ברונפמן: 			מאה אחוז, בבקשה.

יפים רויטברג: 	כמו ששרה אמרה שאנחנו ארבעת אלפים או חמשת אלפים יחידות דיור בבנייה הקלה בדרום, נשאר לנו אלף יחידות בסך 
הכל, שכבר מהיום נתתי צו התחלת וועדה כמו שדיווחנו בפעם הקודמת, ושרה אמרה שבשנת 2004. אנחנו ממשיכים בשלושים ושתיים יחידות בפולירון ובמאה ושבע עשרה היחידות. עכשיו, בתכנון בוועדה שלנו, נכנסת בשנה השאת גם תעש, בהדרגה. אם פתאום יהיו מקרים חריגים או משהו, אנחנו תמיד יכולים לשנות סדר עדיפויות, רק במסגרת הארבע מיליון שיש לנו בשנה הזאת. זה תמיד, אנחנו נשב, יועץ צריך לשנות את הסדר, אנחנו זה הכל בידיים שלנו, אנחנו יכולים לשנות, לעשות תיקונים דחופים. אבל עכשיו, כשמגיעים פתאום בקשה גם שלך, ופונה אליי חברה, לידיה, אני חושב חברים טובים, מדברים הרבה בטלפון, אבל אני לא מתבייש להגיד לה גם תשובה שלילית. אנחנו לא יכולים לקבל פתאום אחרי שביצענו את העבדות ולפי הדו"ח ששרה הגישה לכם, שביצענו עבודות, מתי בצענו עבודה, ושכחנו את הפרוייקט הזה, לא שמענו אף תלונה, ופתאום היום, שמעו שקמה עמותה, שנה עברה ואומרים בסדר, מצטרפים. אבל זה לא מצדיק ולא צודק ללכת היום ולהתחיל שוב לעשות את הבדיקות. אנחנו לא יודעים, מה ללכת לעשות.

רומן ברונפמן: 	נניח שאחרי שיפוץ שלכם, הנה גברת צימרמן אמרה שאתם התחלתם את זה ב-97-'96'. שמענו בישיבה הקודמת שהאיכות 
היא לא מי יודע מה.

יפים רויטברג:	 		אתם יכולים לשמוע. זה לא מה שקובע.

רומן ברונפמן: 			ושהדגם הזה לא בדיוק מתאים לתנאים האקלימיים.

 יפים רויטברג: 			גם זה לא נכון.

רומן ברונפמן: 	טוב, בסדר, אתה אומר לא נכון, אבל אנחנו שמענו במו אוזנינו לפני חודש, והזכרון שלנו ללפני חודש, הוא עוד איכשהו עובד.

יפים רויטברג: 	ושמעת מאיתנו גם שעשינו שיפוצים, אבל גם שאנשים לא מתחזקים ולא שומרים נכון.

רומן ברונפמן: 	אז אני שואל אותך דבר נוסף. יכול להיות מצב, נניח, היפוטתית, לא בהכרח שזה מה שקורה. אבל יכול להיות מצב 
שמ96-', הגל הראשון של השיפוץ, עד 2004, עברו שמונה שנים. יכול להיות שכבר במהלך השמונה 
שנים התחילו בעיות, נזילות, התפוררויות, נפלה הרצפה, או כל מיני דברים ששמענו פה. 
תאורטית, היפוטתית, זה יכול להיות?

יפים רויטברג: 	תאורטית כן, אבל יש חוק מכירי דירות במדינת ישראל שאומר תקופת אחריות. גם החוק אומר שיש לשמור על תחזוקה 
השוטפת של הדירות.

רומן ברונפמן: 	יפים, אין לי ספק בכלל, ואני אומר לך, אני מציע בכל זאת. כשאתה אומר תופעה, יכול להיות שזו באמת תופעה. יכול 
להיות שאנשים שמעו, ואולי אמרו, באמת יש לי פה איזה סדק, אני אזמין עכשיו את השיפוץ פעם נוספת. אבל יכול להיות מאד שהשיפוץ שאתם עשיתם, לא כלל את הנפגע הספציפי הזה, אז יכול להיות שיש צורך בבדיקה.

מיכאל ברנשטיין: 	סליחה, מוצר פגום אי אפשר לשפץ. אני רוצה להגיד לכם. אתם מכרתם לאנשים מוצר פגום מההתחלה. אין לכם תקן לבתים 
האלה, אתם לא נותנים ניירת. יש לנו פה מקרים שבודק חיצוני בא, בדק, ואתם יודעים שאתם לא 
נותנים ניירת, שבתים אלה אין להם תקן.

רומן ברונפמן: 	ניירת ייתנו, גברת צימרמן אמרה שייקח עוד שבוע, מקסימום עשרה ימים, אנחנו נקבל את כל התקנים ואת כל הדברים. יש  
חוק חדש שנקרא חופש המידע, ומשרד השיכון עובד על פי החוק הזה.

מיכאל ברנשטיין: 		יש לי סיפור ארוך איתם. הם משקרים כל השנים האלה.

היו"ר קולט אביטל:	 אני מבקשת ממך. קודם כל, לא קיבלת רשות דיבור. שנית, צריך לשמור על איזשהו נימוס בדיון הזה. כולנו באנו הנה כדי 
לעזור.

לידיה זילברשטיין: 	הם אמרו שהם עשו גם תיקונים, גם בדיקות. אני גרה שם מ96-' ועד היום אף אחד לא נכנס, ולא עשו כלום.

רומן ברונפמן: 			איפה את גרה?

לידיה זילברשטיין: 		שפירא.

רומן ברונפמן: 	לא, הם אמרו גם לפני חודש וגם היום, שבשכונת שפירא לא נעשו בדיקות מלפני שנים, ורק עכשיו בעקבות הוועדה, ייכנסו 
לשכונת שפירא ויעשו שם בדיקות. גם לא בכל מקום עשו בדיקות. עשו בדיקות מדגמיות, כלומר, 
פה קצת, ופה קצת, ופה קצת, כדי להבין מה הדגם הזה ומה הטיפוס הזה שווה, ועכשיו הם מגיעים למסקנה, אז יפים ברשותך, מה המסקנה אחרי הבדיקות בשכונה?

יפים רויטברג: 	אני עוד פעם חוזר. מצב להיום, דיברנו עם שולמית, לא יודעים מה ללכת לבדוק.

רומן ברונפמן: 			לא יודעים?

יפים רויטברג : 			לא יודעים. אנחנו בצענו תיקונים.

רומן ברונפמן: 			בשכונת שפירא?

יפים רויטברג: 			בכל השכונות. מה שדיווחנו.

רומן ברונפמן: 			סליחה, אני עכשיו לא מבין.

היו"ר קולט אביטל: 		על 2004, מה שאנחנו עושים ב-2004.

יפים רויטברג: 	ב2004- אנחנו ממשיכים בשלושה פרוייקטים בשכונת שפירא כמו שאמרתי. פולירון גומרים, עכשיו נקבל תכנון לתיקון 
הדיור.

רומן ברונפמן: 			זאת אומרת, מה שאתה חוזר בעצמך.

יפים רויטברג: 			אבל שיהיה ברור, כסף שיהיה לנו. ארבעה מיליון ולא יותר.

רומן ברונפמן: 	כן, אבל אני רואה מכתב שמופנה לגברת חברת הכנסת קולט אביטל, חותם על זה מנהל אגף הנכסים והגברת שרה צימרמן, 
והיא כן כותבת, שעל פי התכנון בשנת 2004 יבוצעו הפרוייקטים. אני לא מבין. יבוצעו או לא יבוצעו?

שרה צימרמן: 	יבוצעו, כן, אבל מכיוון שקוצצנו במיליון, אנחנו כנראה נצטרך לעשות בשלושת הפרוייקטים, אבל לא לגמרי, לא מלא, אלא 
פחות יחידות דיור, ונשתדל שהן יהיו הכי פחות דחופים. אין מה לעשות, אנחנו נצטרך לקצץ.

היו"ר קולט אביטל: 	זה שאת אמרת, זה לא אומר שאנחנו מקבלים את זה, אנחנו נעשה את המאבק על זה.


שרה צימרמן: 			אנחנו עושים פה מאבק על זה, נורא נורא קשה.

היו"ר קולט אביטל: 	ואני מבקשת ממך, תכיני לי איזה נייר, ואני אעשה את המאבק הזה בוועדת הכספים.

רומן ברונפמן: 	רגע, שרה, יש לנו 200 יחידות דיור. אתם מעריכים ש200- יחידות דיור, תיקון שלהם יעלה על ארבע מיליון שקל?

שרה צימרמן: 	יש הערכות של חמישה מיליון שקל על המאתיים יחידות הדיור האלה.

רומן ברונפמן: 			על מאתיים יחידות חמש מיליון שקל?

שרה צימרמן: 	הם מביאים לי את הערכות על סמך הסקרים, ואני על סמך זה מכוונת את הכסף.

רומן ברונפמן: 	או.קי., אז את אומרת שאתם מתחילים ב2004- עם שלושת הפרוייקטים האלה בשכונת שפירא.

שולמית שפיגל: 	סליחה שאני קוטעת אתכם. אנחנו התחלנו ב2003-. יש חוזים קיימים לדירות האלה. עכשיו שוב פעם, אנחנו בכל התיקונים 
מ96-' הלכנו בשלביות הביצוע. מה זה שלביות הביצוע? קודם כל לקחנו את המקרים של ה"אמרג'נסי", חרום, וטיפלנו בהם. ושלב הבא היו המקרים שהם פחות אמרג'נסי, כי ככה זה הנדסית נכון לעשות. ויכול להיות שאותם אנשים שאליהם עוד לא הגיעו בודקים, יכול להיות שאו 
שהתלונות הגיעו מאוחר יותר, או שהמקרה היה פחות חריף ממקרה אחר, ולכן אותו מקרה נכון להיום עוד לא טופל. בגלל זה חלק מהבתים ברקינדר ובפולירון, נבדקו, טופלו, תוקנו, האנשים חתמו לנו על שביעות רצונם, וחלק מהאנשים היום ראו את התקציב, ברגע ששרה תשחרר לנו את 
התקציב אנחנו נמשיך. בתעש, אנחנו מתחילים היום לקבל פתרונות הנדסיים, זאת אומרת שאנחנו בתכנון כרגע, אנחנו בבחינת פתרונות הנדסיים כרגע, כי לא כל פתרון הנדסי הוא בר ביצוע לפעמים, והבדיקה המדגמית שנעשית למעשה, זה על מנת לייצר פתרון עקרוני, ואחר כך כל בית מקבל את הפתרון הפרטני שלו, המתאים לו.


רומן ברונפמן: 	שולמית. אם אתם לא עשיתם מחקר מקיף של כל הבתים, איך את יודעת איפה זה אמרג'נסי ואיפה לא? ל]י מה ההחלטה 
נופלת?

שולמית שפיגל: 	לא. הסקר המקיף עשו אותו, אנחנו הגענו לאותם אנשים שיושבים פה כרגע, והם אמרו שהרצפה פה נפלה והתיקרה פה 
נפלה וכאלה.

רומן ברונפמן: 			זאת אומרת, אתם הלכתם לפי התלונות?

שולמית שפיגל: 	לא. אנחנו הלכנו לפי המקומות האלה שיש באמת לראות את הדברים האלה שאי אפשר לסבול אותם. אי אפשר לגור איתם.
 
רומן ברונפמן: 	אני שואל אותך שאלה פשוטה, לדעתי שאלת תם. אם לא סקרתם את כל נפגעי הדיור, לפי מה את מחליטה שזה חירום, 
ושזה יכול לחכות לשנת 2005? מאיפה יש לך את המידע ההשוואתי הזה?

שולמית שפיגל: 	אנחנו כרגע, בתחילת הסקר המקיף. אנחנו מוצאים מפקח, ככה הסקר נעשה, אנחנו מוצאים מפקח מטעם משרד השיכון ומפקח 
מטעמנו, לוקחים שני מהנדסים ועוברים דירה דירה. יש דירות שלא צריכות טיפול.

רומן ברונפמן: 			מתי מתחילים ללכת? שרה כבר נתנה תשובה. אני רוצה לדעת.

שולמית שפיגל: 		הסקר הוא קצת ישן.

רומן ברונפמן: 			ממתי הוא?

שולמית שפיגל: 		מכמה חודשים.

יפים רויטברג: 			חבר הכנסת, אם אפשר לומר כמה מילים.

רומן ברונפמן: 			כן יפים, רק בקצרה.

יפים רויטברג: 	יש בעיה בשכונה. אנחנו עוברים בשכונה, נכון, וכותבים סקר. מה הסקר כולל? ביקור, כמו שאמרה שולמית, שני מהנדסים 
מטעם משרד השיכון ומשלנו. יושבים במשרד, עושים רשימה ועושים אומדן כדי להגיש לשרה, כדי לדעת כמה כסף. באותו רגע שיש אומדן, וגם זה לוקח זמן, אחרי שכבר יודעים שאנחנו צריכים לקבל כסף, לקראת ביצוע, על סמך אומדן יוצא מכרז לקבלנים, אסור לנו סתם. באותו רגע שיש הסכם עם הקבלן, עוד פעם, מפקח מטעם משרד השיכון ושלנו נכנסים לכל דירה ודירה.

רומן ברונפמן: 			מתי זה יתבצע?

יפים רויטברג: 			לקראת ביצוע העבודה.

היו"ר קולט אביטל: 		זאת אומרת, מתי זה?

יפים רויטברג: 	יום יומיים לפני ביצוע העבודה. הסקר הראשוני נותן אינפורמציה.

היו"ר קולט אביטל: 		אני לא מבינה את העברית, שזה יתבצע לקראת ביצוע.

רומן ברונפמן: 	הסקר בוצע לפני ביצוע. אז לפי מה הוחלט על ביצוע? אני באמת לא מבין.

יפים רויטברג: 			אחרי חצי שנה יכול לקרות עוד פעם.

רומן ברונפמן: 			גברת צימרמן, בבקשה.

שרה צימרמן: 	יש סקר ראשוני על מנת שהם יידעו איזה בעיות יש בפרוייקט הזה.

רומן ברונפמן: 			הסקר השני לא הותאם לבעיות?!

שרה צימרמן: 			הם עוברים בית בית, פשוט עוברים.

היו"ר קולט אביטל: 		אולי זה סקר במובן של בדיקה?

שרה צימרמן: 	זה סקר במובן הזה שהולכים לראות איזה בעיות יש שם באופן כללי, אבל עוברים בית בית.

רומן ברונפמן: 			המכרז הוא מה? 

שרה צימרמן: 	אז הם מחכים לכסף, עושים אומדנים, לכסף הם מחכים די הרבה זמן, כי לכסף לפעמים צריך לחכות עוד שנה. ואז אחרי 
שהם מקבלים את הכסף הם עושים מכרז.

היו"ר קולט אביטל: 	רגע אחד, אני לא מבינה. יש לך ארבעה מיליון לשנה הזאת, אז אם אני מבינה אותך, את הארבעה מיליון השנה את לא תוציאי. 
את פשוט תדחי לקראת ביצוע, לקראת זה, לקראת זה.

שרה צימרמן: 	את יודעת מה? זה הכסף היחיד שהוצאתי השנה. לא ניצלתי, הוצאתי. 

רומן ברונפמן: 	לא חברת הכנסת קולט אביטל ולא חברת הכנסת סולודקין לא באים מתחום ההנדסה, כפי שהבנת עד היום ועד עכשיו.

שרה צימרמן: 			גם אני לא.

היו"ר קולט אביטל: 		למזלנו.

רומן ברונפמן: 	לכן אנחנו שואלים שאלות "מפגרות", אבל הן שאלות שאנחנו רוצים להבין. איך את מוציאה מכרז, בלי להתייחס לכל בית 
ספציפית? איך את יודעת בבית "איקס" צריכים לעשות תיקון של עשרים וחמישה אלף שקלים?

שרה צימרמן: 			זה אני יכולה.

רומן ברונפמן: 			אבל זה תיקון, זה לא בנייה יחידה, זה תיקונים.

היו"ר קולט אביטל: 	אפשר. הוא במכרז מוציא רשימה של סוג התיקונים הדרושים. באופן מאד כללי.

שולמית שפיגל: 	רבותיי, הבעיות הם בעיות טיפוסיות. ואם יש כשל קונסטרוקטיבי בבית הזה, זה אומר שהכשל הוא לא מעצם 
הפתרון הזה הקונסטרוקציה, סתם אני אומרת לפרק הזה. לכן, אין טעם ללכת ולראות אותו פצע 
ובכל בית. 

יפים רויטברג: 	ועובדה, אחרי הכל, האומדן שלנו מתאים, ומה שמבקשים כסף, מה שמשרד השיכון נותן כסף, מתקנים את הכל. 

רומן ברונפמן: 	אז עכשיו אני שואל שאלה. מתי בכל זאת נתחיל את הביצוע של התיקונים בכל שלושת השכונות הללו. שמענו, הבנו.

יפים רויטברג: 			כבר התחילו בשניים.

שולמית שפיגל: 	קילדר ופולירון ממשיכים, כי שם שום דבר, הגיע הכסף, אז ממשיכים ויש חוזים. ותעש דורש תכנון מפורט כפי שכבר 
אמרתי טיפוסים של הבעיות, וזה אמור לקחת אני חושבת איזה חודש-חודש וחצי.

היו"ר קולט אביטל: 	השאלה שלי היא, עם מה פונים לשר השיכון כוועדה, כי זה הכי חשוב.

רומן ברונפמן: 	אני מבין למה את מתכוונת, את מתכוונת לתקציב, אז תקציב אנחנו תכף נעשה.

היו"ר קולט אביטל: 	לא, תקציב זה לא מספיק. זה לא מספיק, היא עושה מה שהיא יכולה. 
תראו, יש לנו תפקיד, ויש לנו כבר תמיכה בקואליציה מעוד כמה אנשים. לא צריך להיסחף אותם. טוב, תראו. כיוון שדברים לא קורים במקרה, וכשדברים קורסים, הם קורסים כנראה מעייפות החומר או מהבדיקות שנעשו, מהדפקטים שאתם מצאתם בכל מקום. אז יש לנו בעיה דומה בערד. 

רומן ברונפמן: 			יש לנו מישהו מערד?

איראדה גרנדה :		כן.

היו"ר קולט אביטל: 	אז אני פניתי, התחלתי לטפל בנושא הזה לפני למעלה מחודש, קיבלתי, התכתבתי עם אדון אבי מעוז המנכ"ל ואני רוצה לדעת, 
יש פה גם תשובות, או יותר נכון, מפרט שקיבלתי ממהנדס העיר. מה שקרה, שמהנדס העיר מצא 
עכשיו שורה של בתים בשכונה שלמה, זה נקרא רחוב בן יאיר 53, ערד, לא ראויים למגורים.

שולמית שפיגל: 		זה בניה קלה. זה בתים ישנים. זה בתים שנהרסו, זה לא זה.

איראדה גרנדה: 	זה טעות. יש לנו בניה קלה גם, זה שלושים יחידות דיור. ערד לא מטופל על ידינו. אם זה גבים, זה מטופל, זה לא מזמן. מעוף, 
חלק מהדירות שייכים לעמידר.

רומן ברונפמן: 			מה זה אומר?

איראדה גרנדה: 	שעמידר מטפלים בתיקונים, לא אנחנו, וזה דירות בשכירות עמידר. עכשיו, חלק, כדי לענות על השאלה הספציפית, יש 
בוועדת חירום באתר חירום הזה יחידות דיור בבנייה קונבנציונלית ששים מטר שאנחנו בנינו אותו 
בזמנו על ידי קבלנים שלנו, ויש איזה, מעל עשרה טיפוסים של בנייה קלה, וחלק מהם נכון ברכישה של שוק, וחלק בעמידר.

רומן ברונפמן: 			ושם עשיתם סקר ראשוני?

איראדה גרנדה: 		עשינו.

יפים רויטברג: 			יש לנו שם בערד הרבה תביעות משפטיות.

רומן ברונפמן: 			מה זה אומר? אם יש תביעה משפטית אתם לא מטפלים?

איראדה גרנדה: 		לא.

יפים רויטברג: 	אם זה תביעות בלשכה המשפטית אנחנו לא מטפלים, ויש אני יודע "נגלה" אחת שזכתה בתביעה, יש "נגלה" שניה בתהליך 
משפטי. 

היו"ר קולט אביטל: 		איזה קבלן, אתם יודעים?

איראדה גרנדה: 		אני חושבת שבן-יקר גת.

רומן ברונפמן: 			מאיזה קבלן בניה אתם יודעים?

יפים רויטברג: 	במסמכים שחתם חוזה יש את זה. אם נסתכל זה פשוט יעזור לנו לראות את זה.

רומן ברונפמן: 	טוב, גברת צימרמן, בינתיים, עד ששולמית ויפים מנסים לזהות את הפרוייקט, אנחנו רוצים, גם חברת הכנסת קולט אביטל וגם 
אני קיבלנו פניות מנחל בקע מבאר-שבע, אז מי שמכם רוצה להתייחס לנושא הזה.

שרה צימרמן: 	זה מאנשים שקנו דירות, זה מהרכישה. אז לגבי נחל בקע יש מספר פרוייקטים שנגמרו כבר. בדו"ח שהעברנו לכם, את מליבו 
גמרנו, את נחל בקע דירתי, גמרנו, את נחל בקע אשבת גמרנו. השאלה היא, התלונות מאיזה פרוייקט. דווקא את נחל בקע גמרנו.

רומן ברונפמן: 			רגע, אתם גמרתם בנחל בקע?

שרה צימרמן: 			יש לנו שני פרוייקטים שבכלל לא היו תלונות.

מיכאל ברנשטיין: 		אני אספר לכם סיפור.

רומן ברונפמן: 			מאיזה שכונה?

מיכאל ברנשטיין: 		מנחל בקע.

רומן ברונפמן: 			מאיזה פרוייקט אתה יודע?

מיכאל ברנשטיין: 	מליבו. אותך אני מנסה לתפוס כבר הרבה הרבה זמן, לא נותנים לי פשוט, יש מזכירה שלא נותנת לדבר. אז אני אספר לכם. 
בשנת 95' נכנסנו לבתים האלה. פעמיים עד שנת 2000 ביצעתם תיקונים שכוללים יציאה מהבית, פתיחת רצפה, כי היו לנו נזילות ביוב מתחת לבית, והתיקון האחרון שעשיתם, אתם עשיתם את התיקון הזה, עשה את זה קבלן עבודות חשמל. אף עובד אצלו לא ידע מה זה בניה בכלל.

יפים רויטברג: 	אני מבקש ממך לא לדבר בשפה הזאת. זה שהוא שרותי חשמל, זה לא אומר שהוא לא יודע.

היו"ר קולט אביטל: 		אבל ממש אין צורך לצעוק.

רומן ברונפמן: 	אתה אמרת שבמשך חמש שנים הם באו פעמיים בגלל אותו דבר, דבר שרק מוכיח גברת צימרמן, שכן נכנסים פעם אחר 
פעם.


שרה צימרמן: 			כשמתלוננים אנחנו באים.

מיכאל ברנשטיין: 		זה כל הבתים.

רומן ברונפמן: 			אז מה הייתה בעיה?

היו"ר קולט אביטל: 		זו בניה קלה בעץ?

מיכאל ברנשטיין:		 כן.

היו"ר קולט אביטל: 		זאת אומרת שהחלם הולך על החלם.

מיכאל ברנשטיין: 		כן. 

רומן ברונפמן: 			רצפה תלויה זה מה שדיברנו אז בפגישה הקודמת?

שרה צימרמן:	 כן, אבל אתה לא יכול להגיד שזה אותה בעיה, כי הקונסטרוקציה אחרת, אבל יש בעיה ברצפה, נכון.

מיכאל ברנשטיין: 	אז רכשתי דירה עם ריצוף קרמי. החליפו פעם אחת אותה, פעם ראשונה שנכנסו. אחר כך עוד פעם התפוצץ, עוד פעם הרצפה 
שוקעת, אז הם באים ואומרים, חברה' אנחנו עושים לכם תיקונים, רק תחתמו לנו שאתם מוותרים על הקרמיקה ברצפה בבתים שלכם. זה תנאי לכניסה לשיפוצים. אתה מבין במה מדובר? חברה שרכשנו מהם דירה אומרים לי, שאם אתם רוצים שנעשה לכם תיקונים, אז תחתום לי שיש לך סילוק של כל הבעיות איתנו מראש, כי הם יודעים שהבעיות יחזרו על עצמם.

רומן ברונפמן: 			ואתה חתמת?

מיכאל ברנשטיין: 	אני הוצאתי את זה מהרשימה שפה. חתימה על זה, כי זה התנאי לשיפוץ. הנה הוצאתי את זה.

רומן ברונפמן: 	רגע, זה לדעתי הפרת הסכם. אתם יודעים על דבר כזה, על דרישה שכזאת?, שולמית.

שולמית שפיגל: 		אני חושבת שהתמונה הוצגה בצורה טיפונת מעוותת.

רומן ברונפמן: 			מה זה טיפונת מעוותת? לא לגמרי, רק טיפונת?

שולמית שפיגל: 	אני אסביר את עצמי. אני חייבת להגיד לך, שאני מרגישה את עצמי פה בכל זאת בדיון ולא בהתנצחות. 

רומן ברונפמן: 			זה דיון.

היו"ר קולט אביטל: 		זה בכפפות של משי.

שולמית שפיגל: 		אני צריכה בינתיים להתרגל, אז תעשו לי קצת הנחה.

מיכאל ברנשטיין: 		הגברת הזאת הייתה אצלי, אני יצרתי קשר איתה.

רומן ברונפמן: 			מה שמך?

מיכאל ברנשטיין:		 מיכאל ברנשטיין.

רומן ברונפמן: 	מיכאל, בוא, אתה אמרת דבר סופר חשוב, מה שאתה אמרת, זה בעצם עבירה על החוק. אם הקבלן בא אליך ואמר, אם אתה לא 
חותם על ההסכם, או לא חותם על הביקור לפני שאני עושה לך שיפוץ, יש פה עבירה על החוק, ואנחנו רושמים בפרוטוקול, זו עבודה עם פרוטוקולים. אם אנחנו נאמת את הדבר הזה, רבותיי ממשרד השיכון, שולמית ושרה, אם נאמת את הדבר הזה, אז אתם תצטרכו לנקוט צעדים מנהליים נגד הקבלן שהיה אצלו בבית.

יפים רויטברג:			 זה לא קבלן. זה נציג שיכון ופיתוח.

רומן ברונפמן: 			אתם יודעים שמה שאני אומר כך צריך להיות.

יפים רויטברג:			 אני קראתי עכשיו את זה. מסמך שלנו של הקבלן.

רומן ברונפמן: 	יפים, השאלה פה היא לא על המסמך ולא על תוכן המסמך. השאלה היא, בן אדם הוכרח לחתום עוד לפני השיפוץ, או אחרי 
השיפוץ? אם הוא יוכיח שהוא היה צריך לחתום על זה לפני השיפוץ, אז אתם תצטרכו לנקוט בצעדים מנהליים.

יפים רויטברג: 	הייתה בעיה ספציפית, ופתאום הבנו שהדייר הקודם לא יודעים לטפל בו, ושוטפים מים ונגרם נזק. אנחנו החלטנו לשנות את 
שיטת הרצפה. ומי שמסכים אנחנו אומרים, בוא בבקשה, יש טופס לפני ביצוע העבודה. כי מה, מי שבאמת רצה. הנזק באמת נגרם בגלל זה שלא ידעתם לשמור על הרצפות.

רומן ברונפמן: 			מה הכוונה להחליף רצפה?

יפים רויטברג: 			רק תגיד בבקשה, לפני הביצוע חתמתם, לא אחרי.

רומן ברונפמן: 			כן, זה מה שהוא אמר.

מיכאל ברנשטיין: 		הם הכריחו אותי.

יפים רויטברג: 			לא, לא. אין דבר כזה. מי שלא רצה לא חתם. 

מיכאל ברנשטיין: 		אז לא עושים שיפוצים.

יפים רויטברג: 			אני מצטער לשמוע את זה.

רומן ברונפמן: 			שרה, את רוצה להתייחס לכל הסיפור הזה?

שרה צימרמן: 	אני לא אתייחס, כי בצורה פרטנית, אני לא יודעת מה היה בבתים. אני באופן עקרוני, יש פה בעיה.

חיים פיאלקוב: 			אנחנו מתייחסים לפניות בצורה רצינית. אם יהיה אפשר לקבל 
העתק אנחנו נבדוק גם את הפן המשפטי. אתה אומר שזו עבירה 
על החוק. לא אמרת איזה חוק ספציפי, אבל לי נדמה שיש פה משהו שנראה בעייתי. אנחנו נבדוק עם החברה בצורה רצינית ונדווח לכם.

רומן ברונפמן: 			מאה אחוז.

מיכאל ברנשטיין: 		אבל עשיתם את אותו תרגיל לכולם.

רומן ברונפמן: 			בסדר, אדרבה, משרד השיכון יבדוק וידווח.

היו"ר קולט אביטל: 	אני פשוט כל פעם שאני שומעת כאלה דברים, אני שואלת, איפה קישון? מדינת אפרטצ'ה. מה קרה לנו?

רומן ברונפמן: 			קרו לנו הרבה דברים.

מרינה סולודקין: 	מה שאני שומעת כאן, גם מן האנשים, גם מהחברה. ממה שאנחנו שומעים יש הרבה עבודה, ואני שמחה שהוועדה 
מתעסקת בזה.

היו"ר קולט אביטל: 	אנחנו צריכים לצאת לסיור ביום ראשון וזה יתבטל, כי ראש העיר לא יכול לבוא.

רומן ברונפמן: 			לערד או לבאר שבע?

היו"ר קולט אביטל: 		לאופקים. חשבנו שנספיק גם לערד, אבל זה התבטל ונדחה.

מרינה סולודקין: 		אז אולי נעשה את הביקור שלנו בזמן של פגרה.

רומן ברונפמן: 			ונזמין גם את משרד השיכון להצטרף אלינו.

מרינה סולודקין: 	כן. זה דבר אחד, ואני מצטרפת לסיור הזה. ודבר שני אני רוצה להצטרף למסקנות שלכם. איך וועדה צריכה לפנות לנושא זה 
ולטפל בנושא זה הכאוס, מפני שזה אלפי איש אני מבינה.

היו"ר קולט אביטל:		 אלפי איש.

רומן ברונפמן: 			זה בכל הארץ.

היו"ר קולט אביטל: 	אני מבקשת להתנצל בפניכם. יש חוק שלי שאני צריכה עכשיו ללכת לוועדת החוקה. אני מקווה שאני אספיק לחזור הנה כדי 
שנקבל ביחד החלטות, אבל כל החלטה שרומן יקבל, אני אקבל. אני חושבת שאנחנו צריכים ללכת על קבלת תשובות על איזה לוח זמנים לגבי ביצוע כל שלב, ובי"ת, אני אישית חושבת שאנחנו נרצה לקבל ממשרד השיכון את העניין של התקציב, כמה יש להם, זאת אומרת, למה הוקצה רק חמישה מיליון, הרי יוכלו לטפל רק בכמה דברים.

רומן ברונפמן: 	בזה אנחנו נוכל לטפל. וגם בנושא של חוקיות כתב הויתור, שעל פניו נראה לי לא חוקי. כן, בבקשה. מה שמך?

אלכסנדרה דמיטרייב: 	אני דמיטרייב אלכסנדרה. אני גרה באופקים במישור הגפן אחת עשרה שנים. בית שלי, יש ג'וקים שאוכלים עץ, טרמיטים. אני 
בוכה כל יום. באמבטיה כל יום יש הרבה ג'וקים. כל יום. עוד מעט יהיה חור החוצה. ויש חור בתקרה איפה שאנחנו ישנים. גם משם יש דרך. עוד מעט לא יהיה בית. כל לילה.

רומן ברונפמן: 			את כבר פנית לרשויות?

אלכסנדרה דמיטרייב:	כן, כן. יש בעיריה, היא כבר אמרה לי לפני יומיים. אבל הם כבר לא עושים כלום. לא עושים ריסוס. 

רומן ברונפמן: 			גברת צימרמן. את רוצה להגיד משהו?

שרה צימרמן: 	במישור הגפן למיטב ידיעתי, אין לנו שום תלונות. שום תלונה על טרמיטים. שום פרוייקט שם לא מטופל. במישור הגפן יש 
שני פרוייקטים של בניה קלה שחלקם בשכירות ומוכר כדיור מוגן, וחלקם ברכישה. ומה שאני יודעת משיכון ופיתוח, שמעולם לא היו תלונות והם לא מטפלים שם.

רומן ברונפמן: 			עכשיו, מה זה העסק עם הטרמיטים, תסבירו לי.

שרה צימרמן: 			זה משהו שאוכל את העץ.

שולמית שפיגל: 	זה חרקים שאוכלים עץ. באופן עקרוני כל הבתים שהובאו לארץ ואלה שהם תוצרת הארץ, קורות עץ ועמודי עץ חוסנו. הם 
טבולים. זה נקרא עץ טבול. באופן עקרוני היה צריך לחסן את העץ מכל החרקים והמכרסמים.

רומן ברונפמן: 	עכשיו זה מאה אחוז חוסן, או שבחלק מהפרוייקטים בכלל לא חוסן?

שולמית שפיגל: 	לא, לא. בכלל אין. כל העצים באופן עקרוני חוסנו עוד בחוץ לארץ. זה דבר שהוא שגרתי, אפילו אין שאלה כזאת. ייתכן 
שבכל זאת באיזה תנאים, הטבילה הזאת התיישנה, לא יודעת, לא מבינה בזה, זה כימיה יותר מאשר הנדסה. ואני לא יודעת, פעם ראשונה שאני שומעת את זה.

רומן ברונפמן: 			רבותיי, אתם תוכלו לבדוק את המקרה הספציפי הזה?

מיכאל ברנשטיין: 	לא בעץ טבול. אתם הבאתם לנו משהו פשוט שאתם קניתם. ככה אתם עובדים.

שולמית שפיגל: 		רבותיי, עץ טבול זה דבר שמקבל עיבוד.

מיכאל ברנשטין: 	מיפן זה הגיע ככה. אבל אחרי שיפוצים שעשו, עץ כזה לא השיגו בארץ. אני אזמין את הבודק.

שולמית שפיגל:	 אני חייבת לתקן את זה רבותיי, אנחנו מדברים במושגים קצת ספציפיים. בארץ יש עץ נקי, נכון, למטרות משלו, ויש עץ לבנייה
כן, אפילו לגגות רעפים בארץ, שמים עץ מעובד, טבול כבר. כשאתה מקבל אותו הוא כבר עבר עיבוד.

רומן ברונפמן: 			אני מקבל את מה שאתם אומרים. בבקשה.

זינובי קוזניץ: 	(מתרגם) - התייעצתי עם המומחים לגבי הטרמיטים וחרקים אחרים, והמומחים אמרו לי שלפני הבנייה יש לבצע חידוש של מקום.

רומן ברונפמן: 	זה חשוב מה שאתה אומר. גברת צימרמן, את יודעת לענות על זה?

שרה צימרמן: 			לא.

רומן ברונפמן: 			שולמית, את יודעת לענות על זה?

שולמית שפיגל: 		תשובה בשליפה אין לי.

רומן ברונפמן: 			בשליפה אין לך. אתם יכולים לבדוק?

שולמית שפיגל:			אנחנו מוכרחים לבדוק כדי לענות בצורה מסודרת.

רומן ברונפמן: 	יכול להיות שזה יענה על ההתלבטות שלך, איך הטרמיטים הופיעו בשכונה?

שרה צימרמן: 			זה לא משנה כרגע, קודם צריך לטפל בבעיה.

רומן ברונפמן: 	מאה אחוז, אז אתם תרשמו את השאלה. או.קי. רבותיי, שתי שאלות נוספות ואנחנו מסיימים. בבקשה.

יורי פוקס: 	אז קודם כל אני רוצה להתייחס לדברים של אדוני, לגבי אם אנחנו יכולים לשפוט על איכות השיפוצים. אני חושב שלמרות 
שאני לא איש מקצועי, אני יכול לשפוט, כי אני ישבתי בבית הזה תוך כדי שיפוצים, ואני דיברתי עם הפועלים. הם לא ידעו מה לעשות, הם היו חדשים בתחום. 
בכלל, זה אנשים מהרחוב, מעזה. רובם מעזה, והם לא ידעו מה לעשות. אחד רוסי ושניים ישראלים. זהו. גם אחד מהישראלים היה בסדר, ואחד לא היה בסדר. אז אני יכול לשפוט את זה, כי הם כמה פעמים עשו אותו דבר. אז יש לי גם חדשות בשבילכם.

יפים רויטברג: 			מה המקצוע שלך?

יורי פוקס: 			רופא.

יפים רויטברג: 			יפה. המדינה שלנו כולם מבינים, רופא, עורך דין.

יורי פוקס: 	אני לא קובע, אבל אם העובד אומר לי שהוא לא יודע לעשות את זה, אני קובע שהוא לא יודע את זה. הוא אמר לי את זה אז 
אני לא מתווכח. דבר שני, יש לי חדשות בשבילכם. חברת שור ומשרד השיכון המציאו דבר שכנראה אף אחד לא יכל להמציא קודם. מנוע נצחי. כל כמה חודשים אני מתהלך ברחובות של השכונה ואני רואה. אני גר בנחל בקע, ואני רואה שבאים אנשים לתקן את השיפוצים שעשו קודם. ממש מנוע נצחי. כדאי אולי לעשות חשבון כמה כסף נזרק. זה מאד מעניין. ואני רוצה להתייחס לנושא אישי ספציפי, אם תרשו לי. אני גר בבית של מליבו עם רצפה תלויה מעץ. כעבור כמה שנים שאי נכנסתי לבית הזה, הרצפה התחילה לשקוע. פעם אחת תסלחו לי, אני כמעט שקעתי עם האסלה למטה. והתלוננתי כמעט שנה עד שהגיע בודק מבחוץ, בודק מקצועי ממש ממכון התקנים, ד"ר קורן. אתם מכירים אותו?, הוא בדק המון.
 לפחות המקומות של הצנרת צריכים יציקת בטון. אין ויכוח על זה. ומה קרה הלאה? הדו"ח שלו הוא סתם. אנחנו לא יכולים לדעת מה כתוב שם. התקשרתי למנהל שור ושאלתי מה כתוב שם, אתם מציעים לי שוב להחליף עץ על עץ בלי פתרון יסודי. הוא אמר לי, מה אכפת לך? לא שילמת בעבור הביקורת הזאת, אסור לך לדעת מה כתוב בדו"ח הזה. אבל ידוע לי שמר קורן קבע שיש לעשות יציקת בטון. זה לא הסוף, זה רק ההתחלה. אז עשו שיפוצים מדומים אני קורא להם.

רומן ברונפמן: 			למה מדומים, לא הייתה יציקת בטון?

יורי פוקס: 	לא! הם קברו את הישנה. ובעצם השיפוצים שנעשו הם יותר יקרים מהפתרון היסודי, מיציקת בטון. אני לא יודע משום מה 
עשו את זה, אולי לא לעשות תקדים שצריך להחליף בטון בכל הדגם הזה, לעשות בריצפה. אז מה קורה? עברו עוד כמה שנים. הריצפה כבר שוקעת במקום אחר והמרצפות מתנפצות.

רומן ברונפמן: 			אתה בפרוייקט מליבו?

יורי פוקס: 	כן, מליבו. ואני עכשיו בתהליך משפטי והבודק קבע שהשיטה הזאת בכלל לא כשרה בארץ.

רומן ברונפמן: 			גברת צימרמן, אפשר לקבל התייחסות?

מיכאל ברנשטיין: 		היא לא נותנת תשובות כבר שנים.

שרה צימרמן: 	מי שנותן תשובות זה יפים. אני לא יכולה לתת תשובות ספציפיות. אני לא מכירה כל בית.

רומן ברונפמן: 			גברת צימרמן, באמת שאין צורך לענות לו. תעני לי.

שרה צימרמן: 	אני שוב חוזרת על כל בעיה ספציפית. הוא בתביעה משפטית, אז יכול להיות שנגמר הסיפור.

רומן ברונפמן: 	פה כנראה הייתה בעיה עקרונית. אתם יודעים אולי על שיטה אחרת, או לא יציקת בטון?, זאת אומרת, אתם שלחתם
בודק, הוא המליץ על משהו ואתם עשיתם בניגוד להמלצות?

שרה צימרמן: 			על זה יפים יכול לענות.

רומן ברונפמן: 			בבקשה.

יפים רויטברג: 	פשוט קשה לי לשמוע דברים כאן שהם לא נכונים, וכנראה שוועדה צריכה לשקול האם לקבל מה שכולם אומרים, או לקבל 
מה שאנחנו אומרים.

רומן ברונפמן: 			אנחנו מקבלים חלק מכל דבר.

מיכאל ברנשטיין: 		אני נציג של שכונה שלימה, אדון.

יפים רויטברג: 			אתה יכול להיות נציג של דירה שלך.

רומן ברונפמן: 	יש לי בקשה רבותיי, אנחנו באמת לא בהתנצחות פה, ועכשיו אתם תראו מה זה התנצחות. אם אתם רוצים לעבור לקו זה, 
אני מוכן ואני מוכן לעשות את זה, וגברת צימרמן זוכרת את זה מלפני כמה שנים. אני מבקש תשובות ישירות. אני לא רוצה שאתה תתנצח איתם ושאתה תתייחס אליהם. אתה קיבלת תשובה לגמרי ברורה, ואתה יודע במה מדובר , ואתה תענה. יש פה רישום. פעם הבאה אתם תבואו עם היועץ המשפטי. בבקשה.

יפים רויטברג: 	אנחנו כל פעם שנתקלים באיזשהי בעיה, שהיתה במליבו, בדימונה, אנחנו קודם כל צריכים לבדוק. בדקנו, ראינו שצריך 
משהו יותר מקצועי, ואז באישור של משרד השיכון אני הזמנתי את הבדיקה אצל ד"ר קורן. את הדו"ח אני הזמנתי, שילמתי, דו"ח שלי.

רומן ברונפמן: 			מה עשית עם הדו"ח?

יפים רויטברג: 	יפה. עברנו. ישבנו והיתה החלטה לאיזה שיטה ללכת. זה היה בגלל שבית המקורי היה קורות עץ, רצפה תלויה מרצפת עץ 
כולה, הוחלט להמשיך את השיטה, רק לחזק את הקורות, להרחיב פלטות.

רומן ברונפמן: 			יש פרוטוקול של הישיבה הזאת?

יפים רויטברג: 			כן.

רומן ברונפמן: 			באיזה שנה זה קרה?

יפים רויטברג: 			לפני שש שנים.

רומן ברונפמן: 	אז לפגישה הבאה אני אבקש את הפרוטוקול של הישיבה הזאת. למה הוחלט, מי החליט ומי חתום על ההחלטה הזאת.

יפים רויטברג: 			על סמך ההמלצות.

רומן ברונפמן: 	אני מאמין לך, ואני מבקש את זה. אין לי שום סיבה לא להאמין לך. אתה אומר, הייתה ישיבה במשרד, משרד החליט לקחת 
בודק, שילם לבודק, קיבל את הדו"ח שהתקבל. יפים בעקבות הדו"ח החליט החלטה אחרת.

יפים רויטברג: 	לא נכון. זה מה שרציתי להסביר. צריך לדעת איך לקרוא את הדו"ח.

רומן ברונפמן: 			יש לנו עוד חמש דקות, בבקשה.

סרגיי איסטחורוב: 	בשנת 95'96-' הגעתי לגור בנתיבות. הצוות של עמנואל, הצוות של אלכס היה אצלי. אצלי התמוטט הגג, הצינור התפוצץ 
והמים ירדו. הם החליטו להחליף את הצינור, אמרו שהכל יהיה בסדר, ואמרו את זה לכל השכונה. וזה בכלל לא בסדר. כל הצנרת נוזלת בכל המקומות, אפילו גגות. ואז התקשרתי למשרד השיכון, זה היה בשנת 98'. לא עשה כלום. האחריות על הגג של הבית כבר נגמרה. אחרי זה נסעתי. הביאו את עמנואל. בדיוק הצוות שיכון ופיתוח עשה שיפוץ, ואמרתי לו. אם אתה לא משפץ לי את הבית אתה לא יוצא מפה. אלכס עשה לי את השיפוץ ולאחרים הוא לא עשה. איזה מן עובדים יש לכם?

רומן ברונפמן: 	רבותיי. איראדה, עוד מילה אחת, ואני רוצה עוד התייחסות של החשב הכללי ובזה אנחנו מסיימים. בבקשה, אבל קצר.

איראדה גרנדה: 	כל התופעות שהציגו פה יש לנו בערד ואני מבקשת בדיקה מחברת שיכון וביטוח.

רומן ברונפמן: 			רבותיי, בבקשה, כן גרמן.

גרמן קונסטנטינובסקי: 	קיבלתי מכתב בעקבות דבריי בוועדה הקודמת, וכמו שאמרתי, קודם כל, כל זכאי של משרד השיכון רשאי לגשת לוועדה מכל 
סיבה שהיא. במכתב שלך אתה מפרט שהם נתקלו בקשיים, בבנקים. פעם ראשונה אני שומע כזה דבר, קודם כל כשזה קבוצה כל כך גדולה. כל מי שפונה לבנק, זכאי. יכול להיות שבמקרה אחד או שניים נפלו בין הכסאות, אבל לא יכול להיות שקבוצה כל כך גדולה קיבלה סירוב מוחלט, זה אני לא מאמין. מה שאמרתי שאולי תדרשו רשימות נפרדות לפי הבנקים, רשימות עם השמות ומספרי זהות, אבל מה שחשוב שבכל רשימה בצורת פנייה של הלווה עם הבקשה ואנחנו נשלח במרוכז לבנקים והם יעבירו לוועדות.

רומן ברונפמן: 	אתה הגעת קצת באיחור אם אני לא טועה. אני דווקא פתחתי את הישיבה בזה שקיבלנו מכתב ממך, החשב הכללי, וקיבלנו 
אותו בשביעות רצון, כי אתה בסך הכל מציע פתרונות מעשיים, ואמרתי שאנחנו מקבלים זאת בתודה רבה.
גברת צימרמן כנציגה של משרד השיכון, אם יש לך מה להגיד.

שרה צימרמן: 	אם אני רוצה להתקדם ולעזור, זה אמנם לא כל כך סימפטי לעבוד ככה, אבל אלא שדיברו פה ויש להם בעיות ספציפיות, 
למשל על מישור הגפן בנתיבות שאנחנו בכלל לא עשינו לפי היידע שלי תיקונים של שיכון ופיתוח, כי לא היו שם בעיות. אז את הבעיה של הטרמיטים והבעיה השניה, נקבל מכתב מהבן אדם, ואז אני נדע לחבר את החוטים.

רומן ברונפמן: 	מאה אחוז. במילים אחרות את אומרת שכל עוד אין תלונה אתם לא יודעים מה מתרחש, ואתם מבקשים התייחסות בכתב 
של המתלונן.

שרה צימרמן: 			בדיוק.

רומן ברונפמן: 			מאה אחוז. אנחנו נשיג את זה.
אני רוצה לסכם בכמה משפטים. רבותיי, אנחנו סיימנו את 
הישיבה, סיכום קצר:
אני מבקש ממשרד השיכון להציג את כל הבקשות שלנו שפורטו בזמן הישיבה. יש בפרוטוקולים. אני מקווה שאתם רשמתם כל מה שאתם צריכים לרשום. הוועדה תערוך סיור במהלך חודש מאי במחוז הדרום של משרד השיכון, ומשם אנחנו נצא למספר שכונות. שהמשרד יחליט מי מהפקידות הגבוהה יתלווה אלינו, רצוי עם ההסברים, עם התיקים. אני מבקש את הדו"ח של הבודק לגבי נחל בקע, כולל ישיבת משרד השיכון, על החתום, על הפרוטוקול, כמו שצריך, ואנחנו נקבע אחרי היור של חודש מאי, במהלך יוני כנראה, אנחנו נקבע ישיבת המשך ומעקב אחרי כל מה שמתרחש במחוז הדרום. תודה רבה לכם.

